Бағалы қағаздар портфелінің
 құрылымы туралы есеп нысанына
 қосымша

Әкімшілік деректер нысанын толтыру бойынша түсіндірме

Бағалы қағаздар портфелінің құрылымы туралы есеп
(индексі – FBN\_PORTF\_04, кезеңділігі – ай сайын)

1-тарау. Жалпы ережелер

1. Осы түсіндірме (бұдан әрі – Түсіндірме) «Бағалы қағаздар портфелінің құрылымы туралы есеп» әкімшілік деректерді жинауға арналған нысанын (бұдан әрі – Нысан) толтыру бойынша бірыңғай талаптарды айқындайды.

2. Нысан «Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің 65-2) тармақшасына және «Қазақстан Республикасындағы банктер және банк қызметі туралы» Қазақстан Республикасының Заңы 54-бабының 1-тармағына сәйкес әзірленді.

3. Нысанды Қазақстан Республикасының бейрезидент-банктерінің филиалдары есепті айдың соңындағы жағдай бойынша ай сайын жасайды.

Мәліметтер теңгемен жасалады. Құны бойынша көрсеткіштер үтірден кейін екі таңбалы сандармен көрсетіледі.

4. Нысанға басшы немесе есепке қол қою функциясы жүктелген адам және орындаушы қол қояды.

5. Нысанды толтыру кезінде кодтар «Қазақстан Республикасы Ұлттық Банкінің веб-порталы» ақпараттық жүйесінде пайдаланылатын анықтамалықтарға сәйкес көрсетіледі, күні «ЖЖЖЖ. КК.АА» форматында көрсетіледі, мұнда «ЖЖЖЖ» – жылы, «АА» – айы, «КК» - күні.

6. Нысан мен Түсіндірмеде шоттар нөмірі Нормативтік құқықтық актілерді мемлекеттік тіркеу тізілімінде № 6793 болып тіркелген, Қазақстан Республикасы Ұлттық Банкі Басқармасының 2011 жылғы 31 қаңтардағы № 3 қаулысымен бекітілген «Екінші деңгейдегі банктердегі, ипотекалық ұйымдардағы, «Қазақстан Даму Банкі» акционерлік қоғамындағы және Қазақстан Республикасының бейрезидент-банктері филиалдарындағы бухгалтерлік есептің үлгі шот жоспарына (бұдан әрі – Үлгі шот жоспарына) сәйкес көрсетіледі.

7. Түсіндірмеде көрсетілген көрсеткіш ұсынылмайтын жағдайларды қоспағанда, барлық көрсеткіштер толтыру үшін міндетті болып табылады.

2-тарау. Нысанды толтыру бойынша түсіндірме

8. Нысанда еншілес және қауымдасқан ұйымдардың акцияларына (жарғылық капиталға қатысу үлестеріне) салымдарды және олар бойынша мәліметтер Қазақстан Республикасының бейрезидент-банкі филиалының басқа заңды тұлғалардың капиталына инвестициялары туралы есеп нысанында көрсетілетін заңды тұлғалардың жарғылық капиталдарына өзге де қатысуды қоспағанда, Қазақстан Республикасының бейрезидент-банкі филиалының борыштық және үлестік бағалы қағаздарға салымдары туралы мәліметтер көрсетіледі.

9. 1-кестенің 1, 3 және 8-жолдарында және 2-кестенің 1, 2, 4.1, 4.2, 7, 8 және 9-жолдарында мәндер «Қазақстан Республикасы Ұлттық Банкінің веб-порталы» ақпараттық жүйесінде орналастырылған анықтамалықтардан таңдалады.

10. Нысанның 1-кестесі есепті айда бағалы қағаздармен жүргізілген әрбір транзакция бойынша жеке толтырылады.

Нысанның 2-кестесі есепті айдың соңында Қазақстан Республикасының бейрезидент-банкі филиалының портфеліндегі әрбір бағалы қағаз бойынша жеке толтырылады.

11. 1-кестенің және 2-кестенің 1-жолдарында бағалы қағаздың халықаралық сәйкестендіру нөмірі (ISIN коды) көрсетіледі

12. 1-кестенің 2-жолында Қазақстан Республикасының бейрезидент-банкінің есеп беретін филиалының ақпараттық жүйесінде транзакцияның бірегей идентификаторы болатын транзакция референсі (коды) көрсетіледі.

13. 1-кестенің 4-жолында бұрын кепіл ретінде қабылданған және Қазақстан Республикасының бейрезидент-банкі филиалының меншігіне өткен бағалы қағаздар бойынша «1» мәні, өзге жағдайларда «0» мәні көрсетіледі.

Егер 1-кестенің 4-жолында «1» мәні көрсетілсе, онда транзакция күні ретінде 1-кестенің 5-жолында есептілікті ұсынатын Қазақстан Республикасының бейрезидент-банкі филиалының меншігіне бағалы қағаздардың өту күні көрсетіледі.

14. 1-кестенің 6-жолында үтірден кейін екі таңбамен ондық түрінде көрсетілетін бөлшек санды (жарғылық капиталдарға қатысу құралдары үшін) көрсетуге рұқсат етіледі.

15. 1-кестенің 7-жолында облигациялар бойынша номиналды құны, акциялар бойынша – сатып алу құны көрсетіледі. Құн көрсеткіші теңгемен көрсетіледі (номиналы шетел валютасымен көрсетілген бағалы қағаздар үшін теңгемен құнның баламасы «Валюта айырбастаудың нарықтық бағамын айқындау тәртібі туралы» Қазақстан Республикасы Ұлттық Банкі Басқармасының 2013 жылғы 25 қаңтардағы № 15 қаулысының және Қазақстан Республикасы Қаржы министрінің 2013 жылғы 22 ақпандағы № 99 бұйрығының (Нормативтік құқықтық актілерді мемлекеттік тіркеу тізілімінде № 8378 болып тіркелген) 1-тармағында көзделген тәртіппен айқындалған транзакция күнгі валюталарды айырбастаудың нарықтық бағамы бойынша қайта есептеліп көрсетіледі.

16. 1-кестені 8-жолында және 2-кестенің 7 және 8-жолдарында Нормативтік құқықтық актілерді мемлекеттік тіркеу тізілімінде № 8318 болып тіркелген «Болу қажеттілігі қаржы ұйымдарының, Қазақстан Республикасының бейрезиденті-банктері филиалдарының, Қазақстан Республикасының бейрезиденті-сақтандыру (қайта сақтандыру) ұйымдары филиалдарының қызметін реттейтін Қазақстан Республикасының заңнамасына сәйкес талап етілетін заңды тұлғалар және елдер үшін ең төменгі рейтингіні, осы рейтингіні беретін рейтингілік агенттіктер тізбесін белгілеу туралы» Қазақстан Республикасы Ұлттық Банкі Басқармасының 2012 жылғы 24 желтоқсандағы № 385 қаулысына сәйкес рейтингтік агенттіктердің бірі берген рейтинг көрсетіледі.

Бірнеше рейтингтік агенттіктердің рейтингтері болған кезде берілген күні бойынша неғұрлым жаңа рейтинг көрсетіледі. Егер рейтингтер берілген күндер сәйкес келсе, ең төменгі рейтинг көрсетіледі. Бір бағалы қағазға, бір эмитентке рейтингтің кемінде бір жаңа мәні сәйкес келеді.

1-кестенің 8-жолында және 2-кестенің 7 және 8-жолдарында рейтингтердің мәндері Қазақстан Республикасының Үкіметі, Қазақстан Республикасының Ұлттық Банкі және жергілікті атқарушы органдар шығарған Қазақстан Республикасының мемлекеттік бағалы қағаздары бойынша көрсетілмейді.

17. 2-кестенің 2-жолында есепті күнгі жағдай бойынша бағалы қағаздар есепке алынатын портфельдің түрі көрсетіледі.

18. 2-кестенің 4.2 және 4.3-жолдарында осы бағалы қағаз бойынша сомалар есепке алынатын Шоттардың үлгі жоспарына сәйкес шоттардың нөмірлері және есепті күні оларға сәйкес келетін құны бойынша мәндер көрсетіледі.

Басқа жиынтық кіріс арқылы әділ құны бойынша есепке алынатын бағалы қағаздар бойынша Шоттардың үлгі жоспарына сәйкес 3-сыныпты шоттарда көрсетілген күтілетін кредиттік зиянға арналған резервтер (провизиялар) көрсетіледі.

Резервтердің (провизиялардың) мөлшері абсолюттік мәнде оң саны ретінде көрсетіледі.

Егер құны бойынша мән нөлге тең болса, 2-кестенің 4.1, 4.2 және 4.3-жолдары бойынша көрсеткіштер ұсынылмайды.

19. 2-кестенің 5.2 және 6.2-жолдарында сатып алу құнын, дисконтты (сыйлықақыны), есептелген сыйақыны, оң (теріс) түзетуді (әділ құны бойынша есепке алынатын бағалы қағаздар бойынша), халықаралық қаржылық есептілік стандарттарына сәйкес (амортизацияланған құны бойынша есепке алынатын бағалы қағаздар бойынша) қалыптастырылған резервтерді (провизияларды) қоса алғанда, есепті күнгі бағалы қағаздардың баланстық құны көрсетіледі.

2-кестенің 5.1 және 5.2-жолдарындағы көрсеткіштер, оның ішінде 2-кестенің 6.1 және 6.2-жолдарында көрсетілген көрсеткіштердің мәндерін қамтиды.

20. 2-кестенің 9-жолында «Қаржы құралдары» 9 (International Financial Reporting Standards – IFRS) халықаралық қаржылық есептілік стандартына сәйкес есепті күнгі жағдай бойынша бағалы қағаздар жатқызылған кредиттік тәуекелдің сатысы көрсетіледі.

21. 2-кестенің 10-жолы бойынша тиісті деректер жағдайы бойынша ұсынылатын күн көрсетіледі.